《春蚕行》
宋代·虞俦

今年桑叶贱如土，吴蚕戢戢多於鲁。
叶底时闻健食声，树头飒飒初来雨。
辛勤出火倏三眠，淮拟收功千万缕。
县官何忍为茧丝，女红切勿事纂组。
愚儒请遗天下衣，各使苍生有环堵。
天寒岁暮田舒翁，白发霜风吹两股。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。